Title: OČKO 6/2016 - júl - august
Author: duha
Last saved by: Rosík Ondrej
Company: unss

OČKO 4-5/2024  - apríl-máj
mesačník pre nevidiacich a slabozrakých občanov Nitrianskeho regiónu. Vďaka podmienkam vytvoreným mestom Nitra vydáva SINA Nitra n.o. a ZO  ÚNSS Nitra, Nedbalova 540/17
949 11 Nitra, 🕿 0911 328 921, 0911 328 922, hovoriaciweb.sk hovoriaciweb@gmail.com, FB nevidiaci a slabozrakí v Nitre
Zájazd do levoče
Organizuje ho Krajská rada Nitra v dňoch 21. a 22. júna (piatok-sobota). Počas zájazdu navštívime inštitúcie pre nevidiacich - základnú školu, rehabilitačné stredisko, knižnicu s tlačiarňou, ale aj pamiatky ako oltár Majstra Pavla a historickú radnicu. Ubytovaní a stravovaní budeme v penziónoch Rodina a Pod mariánskou horou (WC, kúpeľňa, TV na izbe). V penziónoch sú aj možnosti večerného posedenia s opekačkou a grilovaním. Odchod z Nitry je plánovaný na piatok o 06:45 hod., predpokladaný návrat v sobotu okolo 18:00 hod. Plná cena zájazdu, v ktorej je zarátaná doprava, 1x ubytovanie s raňajkami, 2x obed, vstupné do múzeí, je 85 €.  V prípade poskytnutia grantu len 60 €. KR bude žiadať o podporu grantový program ÚNSS, čo však sprísňuje podmienky výberu. 
Zájazdu sa môžu zúčastniť len členovia ÚNSS s uhradeným členským príspevkom. Výnimkou je asistent držiteľa preukazu s červeným pásom. Členovia, ktorí sa zúčastnia len v prípade grantovej podpory t.j. nižšej ceny budú evidovaní ako náhradníci. 
Každá ZO v kraji má vyhradených 6 miest. 
Záujemcovia sa môžu hlásiť čím skôr u pracovníčky KS ÚNSS a vedúcej zájazdu Mgr. Eriky Šodorovej na t. 0911 328920.
TRENČIANSKE TEPLICE, HOTEL FLÓRA ÓO
O tomto pobyte sme Vás už informovali v minulom dvojčísle. Jediná nová informácia je, že na pobyt, na ktorý máme rezervovaných 20 miest, sa prihlásilo už 12 záujemcov a 4 s otáznikom, čo je dostatočný počet na to, aby ZO zabezpečila dopravu mikrobusom. Čo nevieme a čo nevedia ešte ani v hoteli, je štátna dotácia pre dôchodcov. Závisí to od toho, či spoločnosť SOREA bude úspešná vo výberovom konaní. Štátna dotácia bola uvoľnená len pre Slovenskú jednotu dôchodcov. 
Takže zatiaľ stále platí cena 391 € na ubytovanie s polpenziou, štyrmi procedúrami, voľným vstupom do bazénu, sektom na privítanie, poobedňajším zákuskom s kávou. Hlásiť, alebo informovať sa môžete na t. 0911 328921- p. Zbranek. Každý účastník minimálne 7 dní pred nástupom dostane presné pokyny. 
DUDINCE, HOTEL JANTÁR
Pobyt sa uskutoční 12. až 17. októbra, hlásiť sa môžete u p. Zbraneka už teraz. 
Len stručne pripomenieme podmienky: 6 dní a 5 nocí s plnou penziou, 8 procedúr, voľný vstup do bazéna a posilňovne a ďalšie tradičné benefity (tanečná zábava, ochutnávka vína). Dopravu z Nitry a späť zabezpečuje osobitným autobusom ZO ÚNSS Nitra, každý účastník si prispeje na dopravu 10€. Cena pobytu by nemala prekročiť 300 €. Prihlásiť sa môžu členovia ZO Nitra do 31. augusta t.r., potom ponúkneme voľné miesta členom iných ZO ÚNSS. Týždeň pred nástupom zašleme prihláseným účastníkom pokyny.  
Opäť do galérie
Doteraz v nás rezonujú spomienky Nitrianskej galérie na projekty Dotknime sa výtvarného umenia a Tvoriť môže každý, kedy sa tvorivé dielne predĺžili oproti plánu až o 2 mesiace. Autorka obidvoch projektov galerijná pedagogička Elena Tarabková nás opäť pozýva do galérie a to v utorok 14. mája od10.do 12.hod.- téma – práca s keram. hlinou. 
IV. ročník veľkonočného turnaja v qardeEEE
Uskutočnil sa u nás na Nedbalovej v sobotu 16. marca a s potešením sme mu mohli opäť dať prívlastok Medzinárodný. Privítali sme na ňom 4 hostí z Prahy a 2 hráčky zo Zlína. S pomedzi 15 súťažiacich sa najlepšie darilo Dominike Pozdechovej z Hrnčiaroviec nad Parnou, 2. miesto získala Oľga Fúsková z Nitry, pomyselný bronz si vybojoval autor hry Václav Fanta z Prahy.   
NAŠI KOLKÁRI ZAVŔŠILI ÚSPEŠNÚ SEZÓNU
V dňoch 22. až 24. marca sa v Zlatovciach pri Trenčíne konali majstrovstvá Slovenska zrakovo znevýhodnených v kolkoch. Zástupcovia našich „škorpiónov“ neostali bez medailí. Jozef Štefák sa stal majstrom Slovenska v kategórii B1 muži výkonom 709 bodov, Ľudmila Šišáková si odviezla striebro v kategórii B1 ženy za výkon 457 bodov. Obaja menovaní postupujú na majstrovstvá Európy do poľského Sierakówa pri Poznani. Na MS boli vyhlásené aj konečné výsledky 1. ligy.  Na Slovensku máme aj druhú ligu, ale družstvo ŠK SNSŠ Scorpióni Nitra získalo  bronzové medaily. Ľ Šišáková, J.Hrnčárová a J. Štefák boli ešte 15. marca v Nitrianskej synagóge ocenení medzi najlepšími športovcami mesta.     
DIVADLO ZRAKÁČ POZÝVA
𝐂̌aj u pána senátora - 12., 21. apríla a 19. mája o 19:30 hod. v Modrom salóne SND. Hra Ivana Stodolu sa odohráva (takmer) pred sto rokmi a zachytáva prvopočiatky demokracie na našom území. Keďže demokracia bola pre slovenský ľud niečím nepoznaným, novopečeným občanom istý čas trvalo, kým sa v novom zriadení naučili orientovať. Pozrime sa preto spoločne do minulosti na chvíle veselé i menej veselé, aby sme si viac dokázali vážiť vývoj, ktorým naša spoločnosť za tých bezmála sto rokov prešla.
Inscenácia je výsledkom už druhej spolupráce Činohry SND a Divadla Zrakáč.  Vstupenky:https://t.ly/R_Zb6
Odchádza dlhoročný riaditeľ Tyflocompu
Po takmer troch dekádach končí svoje pôsobenie spoločnosti Tyflocomp Martin Dithalm, funkciu riaditeľa vykonával od roku 2008. P. Dithalmovi želáme, nech sa mu na novom pôsobisku darí a nájde tam prácu, ktorá ho bude tešiť. Nového riaditeľa spoločnosti Vám predstavíme v budúcom dvojčísle Očka.       
 Zapojte sa do klubových aktivít
•	Skúšky skupiny RADOSŤ - každý pondelok o 9:30 h.
•	Tvorivé dielne krúžku RADKA - každý štvrtok o 9:30 h. 
•	Kondičné cvičenie – každú stredu o 15:30 h.
•	Qardo -  soboty 13. 4. a 11.5. 2024 o 10:00 h.
•	 v pondelok 6. mája o 13:30 hod., pravidelne sa budeme stretávať v prvý pondelok v mesiaci 

V obálke (v prílohe) je pre členov ZO ÚNSS Nitra pribalená  pozvánka na členskú schôdzu.

Očko 4-5/2024 – spracoval Josef Zbranek